text: Landmand fra Kvong vinder DM i græskar
  14 oktober 2017 kl. 11.47
  Jørgen Øllegaard Jensen vandt suverænt DM i græskar med den største græskar, der nogensinde er set i Danmark. 
  Danmarksmester i græskar.
  Det er, hvad landmand Jørgen Øllegaard Jensen fra Kvong ved Varde nu er.
  Lørdag sidst på formiddagen var der DM i græskar i København, og Øllegaard Jensens hjemmedyrkede græskar på 485, 4 kilo blev kåret som Danmarks suverænt største. Det er 34 kilo tungere end den tidligere rekord fra 2012. Den lød på 451,4 kg. Øllegaard Jensens græskar er det største nogensinde i Danmark.
  Jørgen Øllegaard Jensen, danmarksmester i græskar, Kvong: "Opskriften er min hemmelighed."
  - Opskriften er min hemmelighed, men jeg røber gerne, at komøg og masser af flydende gødning har fungeret ga nske fint på mit græskar, siger Jørgen Øllegaard Jensen. Plus held, tilføjer han beskedent.
  
  